als_Latn dik_Latn sag_Latn
TIRANË- Një ditë pasi ish-ministrja e Arsimit, Lindita Nikolla, deklaroi se do të padiste kreun e LIBRA-s, Ben Blushi, ka ardhur edhe reagimi i tij. Nikolla e akuzon deputetin Blushi për shpifje ndaj saj, duke u shprehur e vendosur për ta ndjekur çështjen në rrugë gjyqësore.
Nga ana tjetër Blushi e cilëson ish-ministren “Lindita Parsimi”, ndërsa i kujton asaj bodigardin, për të cilin thotë se nuk iu nda as në burg.
“ERDHI DITA PËR LINDITA
Lindita Parsimi paska thënë, se nuk do më ndahet as në gjyq. E ka zakon. Bodigardit të vet që merrte 3 mijë euro për një vend pune nuk ju nda as në burg”, shkruan Blushi.
Blushi dhe ish-ministrja janë përplasur disa herë në Kuvend, pas akuzave të deputetit të LIBRA-s për reformën në arsim. Për këtë arsye dje Nikolla tha se do e padiste Blushin.
“Nuk do t’i ndahem këtij shpifaraku profesionist. Blushi do marrë dënimin e merituar në gjykatë. U bë e disata herë që Ben Blushi më sulmon paturpësisht. Kam vendosur ta ndjek deri në fund në rrugë gjyqësore”, shprehej Nikolla.
(m.k/BalkanWeb)
als_Latn als_Latn als_Latn als_Latn als_Latn als_Latn hrv_Latn